ACORD MARC PER A LA CONTRACTACIÓ D’ASSISTÈNCIES TÈCNIQUES DE REDACCIÓ DE PROJECTES, DIRECCIONS FACULTATIVES I COORDINACIONS DE SEGURETAT I SALUT D’OBRES RAM I DE MANTENIMENT I DE SERVEIS TÈCNICS DE SUPORT D’ARQUITECTURA I ENGINYERIA. CLAU: AT. MEC-22L03.

Lot 3. Projectes executius i/o direccions facultatives i posada a disposició dels serveis vinculats de les obres i subministraments d’instal·lacions singulars i d’actuacions per a mitigació i adaptació al canvi climàtic.

Separata de la licitació d’un contracte basat

PER L’ASSISTÈNCIA TÈCNICA PER A LA REDACCIÓ DEL PROJECTE I LA POSTERIOR DIRECCIÓ FACULTATIVA DE L'EXECUCIÓ DE LES OBRES D'INSTAL·LACIÓ D'INFRAESTRUCTURA DE MONITORATGE ENERGÈTIC I QUALITAT D'AIRE INTERIOR EN IMMOBLES DEL DEPARTAMENT D'ACCIÓ CLIMÀTICA, ALIMENTACIÓ I AGENDA RURAL. Clau d’actuació: VA-23259

**1.- Objecte.**

És objecte d’aquest contracte basat l’assistència tècnica per a la redacció del Projecte i la posterior Direcció Facultativa de les obres d'Instal·lació d’Infraestructura de monitoratge energètica i qualitat d’aire interior en immobles del Departament d’Acció Climàtica, Alimentació i Agenda Rural.

**2.- Antecedents i descripció de necessitats**

En data 13 de març de 2024, el Departament d’Acció Climàtica, Alimentació i Agenda rural encarregà a Infraestructures.cat, com a mitjà propi personificat de la Generalitat de Catalunya i del seu sector públic, de la gestió de la redacció, per compte de la Generalitat de Catalunya, del projecte executiu i posterior Direcció Facultativa de les obres d’instal·lació d'infraestructura de monitoratge energètic i qualitat d'aire interior en immobles del Departament d’Acció Climàtica, Alimentació i Agenda Rural.

És objecte de l’encàrrec a Infraestructures.cat la gestió del procés de licitació i d’adjudicació dels contractes dels serveis necessaris per a donar compliment a l’encàrrec, així com la formalització dels contractes amb els adjudicataris i la gestió del seguiment i supervisió integral de la seva execució.

En la redacció del projecte executiu l’adjudicatari valorarà de forma individualitzada per a cada edifici quina és la solució de monitoratge més adient per a donar compliment a les necessitats exposades per part del Departament d’Acció Climàtica, Alimentació i Agenda Rural i d’Infraestructures.cat.

Caldrà considerar, com a mínim, l’encaix del monitoratge de:

* Consums energètics
* Consums d’aigua
* Nivell de dipòsits de combustible (gasoil, biomassa, etc.)
* Qualitat d’aire interior
* Ocupació d’espais
* Temperatures
* Instal·lacions fotovoltaiques
* Punts de recàrrega de vehicle elèctric

**3.-Abast del projecte**

Les actuacions d’obres d’instal·lació d’infraestructura de monitoratge energètica i qualitat d’aire interior en immobles del Departament d’Acció Climàtica, Alimentació i Agenda Rural seran previstes als edificis llistats en l’Annex 1.

El projecte haurà de donar compliment a les Prescripcions Tècniques dels Sistemes de Control i Sistemes d’Informació Energètica d’Infraestructures.cat.

El projecte analitzarà i desenvoluparà les actuacions per resoldre les necessitats descrites anteriorment.

Per desenvolupar el projecte, l’adjudicatari haurà de realitzar les accions següents:

* Redacció del projecte executiu de l’actuació
* Direcció d’obra
* Coordinació de Seguretat i Salut

L’adjudicatari haurà d’analitzar els punts exposats en l’apartat anterior. Per cada un d’ells haurà de proposar una solució i definir-la a nivell de projecte executiu.

L’adjudicatari tindrà present que els edificis estan en ús. Per tant, qualsevol de les actuacions que s’hagin de realitzar s’hauran de planificar, valorar i executar de manera que l’activitat dels immobles no es vegi alterada. Si això no fos possible, l’adjudicatari ho exposarà, proposant les mesures correctores que generin el mínim d’afectació a l’activitat dels edificis.

El projecte haurà de recollir en document la coordinació amb els usuaris del centre i la seva activitat compatibilitzant-la en el temps i l’espai amb el desenvolupament de les obres. Aquest document serà subscrit pels responsables del centre i específicament pels responsables en l’àmbit del pla d’emergència i de seguretat i salut del centre.

**4.- Sobre els treballs de redacció de projecte**

El projecte executiu o memòria valorada es durà a terme d’acord amb les indicacions de la clàusula 5 del PPTP de l’Acord marc. Caldrà tenir en compte els següents aspectes:

* L’aplicació de la normativa vigent en relació a la necessitat de redacció de projecte per la tipologia d’instal·lació i independentment de l’import.
* La comprovació in situ - presencialment per part de personal especialitzat o amb el suport d’assistents tècnics remots - de les característiques d’instal·lacions i sistemes existents per a la definició de la solució de monitoratge.

La recopilació de dades i les visites necessàries als immobles es realitzaran coordinadament amb el personal tècnic d’Infraestructures.cat.

El projecte haurà de recollir en document la coordinació amb els usuaris dels immobles i la seva activitat compatibilitzant-la en el temps i l’espai amb el desenvolupament de les actuacions. El document serà subscrit pels responsables del Departament d’Acció Climàtica, Alimentació i Agenda Rural i específicament pels responsables en l’àmbit del pla d’emergència i de seguretat i salut del centre.

**5.- Sobre els treballs de direcció facultativa**

La direcció facultativa es desenvoluparà d’acord amb les indicacions de la clàusula 6 del PPTP de l’Acord marc. Caldrà tenir en compte els següents aspectes:

* El document d’obra executada inclourà totes les certificacions finals d’obra i de l’edifici.
* En cas de modificació d’alguna instal·lació sotmesa a reglamentació industrial específica, s’inclourà la seva legalització.
* Aniran a càrrec de l’adjudicatari la contractació del tècnic/s responsables de les instal•lacions del projecte i les seves legalitzacions i seguiment en obra, així com les despeses derivades de les gestions necessàries per aquestes tasques i la redacció de tota la seva documentació associada.
* Un cop acabat el document d’obra executada, es lliurarà en PDF i en suport informàtic.
* La verificació de l’adequació del projecte, qualitat del muntatge i correcta finalització dels treballs d’implantació de les instal·lacions correspon a la direcció facultativa i, específicament, la comprovació del seu funcionament d’acord amb les prescripcions tècniques d’Infraestructures.cat.

**6.- Mitjans humans, tècnics i de suport**

En relació al la clàusula 3 del PPTP de l’Acord marc, els licitadors tindran en compte els següents aspectes:

* Les figures del Director d’Obra i Coordinador de Seguretat i Salut no poden recaure en el mateix tècnic.

**Annex 1.- Llistat d’edificis a considerar en l’abast del projecte**

| **Immoble** | **Tipologia Immoble** | **Municipi** | **Adreça** |
| --- | --- | --- | --- |
| SSCC Barcelona Dr. Roux | SSCC | Barcelona | Carrer del Doctor Roux, 80 |
| SSTT Lleida | SSTT | Lleida | Carrer del Camp de Mart, 35 |
| SSCC Barcelona Gran Via | SSCC | Barcelona | Gran Via de les Corts Catalanes, 612-614 |
| Piscifactoria + Punt d'Informació | Piscifactoria | El Pont de Suert | Carretera de Pont de Suert, Afores s/n |
| Piscifactoria de Bagà | Piscifactoria | Bagà | Carretera del Parc, s/n Afores |
| OC Alt Empordà + AB AR | Oficina Comarcal | Figueres | Avinguda de Vilallonga, 59-A |
| OC Alt Penedès / INCAVI | Oficina Comarcal | Vilafranca del Penedès | Plaça de l'Àgora, s/n (Polígon Industrial Domenys II) |
| OC Alt Urgell | Oficina Comarcal | La Seu d'Urgell | Plaça de Joan Sansa, 13 Baixos |
| OC Baix Camp + Panell de l'oli | Oficina Comarcal | Reus | Passeig de Sunyer, 4-6 |
| OC Baix Empordà | Oficina Comarcal | La Bisbal d'Empordà | Avinguda del President Companys, 21 |
| OC Baix Llobregat | Oficina Comarcal | Sant Boi de Llobregat | Carrer de Lluís Pascual Roca, 8 1r |
| OC Baix Penedès + AB AR | Oficina Comarcal | El Vendrell | Carrer Nou, 86 |
| OC Cerdanya | Oficina Comarcal | Bellver de Cerdanya | Camí de Talltendre 11 |
| OC Conca de Barberà | Oficina Comarcal | Montblanc | Carrer de l'Espluga de Francolí, 5 |
| OC Garrigues + AB AR | Oficina Comarcal | Les Borges Blanques | Carrer de Sant Pere, 55 |
| OC Garrotxa | Oficina Comarcal | Olot | Carrer de l'Alcalde Pere Bretcha, 1 |
| OC la Selva | Oficina Comarcal | Santa Coloma de Farners | Carrer del Dr. Robert, 2 Baixos A |
| OC Maresme + AB AR | Oficina Comarcal | Vilassar de Mar | Avinguda de Beniamino Farina, 135 (Edifici del Mercat de la Flor) |
| OC Montsià | Oficina Comarcal | Amposta | Carrer de la Torreta, 1 (cantonada Corsini) |
| OC Pallars Jussà | Oficina Comarcal | Tremp | Carrer del Paradís, 11 |
| OC Pallars Sobirà | Oficina Comarcal | Sort | Carrer del Mig 9 |
| OC Pla de l'Estany | Oficina Comarcal | Banyoles | Carrer de la Llibertat, 159 3r. A |
| OC Ribera d'Ebre | Oficina Comarcal | Móra d'Ebre | Plaça de la Democràcia, 1 |
| OC Ripollès | Oficina Comarcal | Ripoll | Carrer del Progrés, 42 |
| OC Segarra + AB AR | Oficina Comarcal | Cervera | Avinguda de Catalunya, 166 |
| OC Segrià | Oficina Comarcal | Lleida | Carretera Nacional 230, km 3,2 2a. Planta |
| OC Solsonès + AB AR | Oficina Comarcal | Solsona | Carretera de St. Llorenç de Morunys a Port del Comte (LV-4241b), Km.2 (Masia de Can Mascaró) |
| OC Terra Alta + Escola Agrària Gandesa | Oficina Comarcal + Escola | Gandesa | Avinguda de Catalunya, 31 |
| OC Vallès Oriental | Oficina Comarcal | Granollers | Ps. Dr. Francesc Fàbregas, 40-42 (Casa Mestres de Palou) |
| Centre de Mecanització Agrària | Laboratori | Lleida | Avinguda Alcalde Rovira Roure, 191 |
| Laboratori Agroalimentari de Cabrils | Laboratori | Cabrils | Carretera de Vilassar a Cabrils, s/n |
| Laboratori de Sanitat Ramadera de Catalunya - Lab. Agricultura i Sanitat Vegetal de Catalunya IRTA | Laboratori | Lleida | Avinguda Alcalde Rovira Roure, 191 |
| Laboratori de Sanitat Vegetal de Girona | Laboratori | Castellò d'Empúries | Ctra. Sant Pere Pescador km 13,6 El Cortalet (PN Aiguamolls) |
| Laboratori Sanitat Animal/Vegetal | Laboratori | Roquetes | Ctra. de València, 108 (Ctra. C-12 al costat de PADESA)(ctra. Santa bàrbara, Km108) |
| Servei de Sòls i Gestió Mediambiental de la Producció Agrària | Laboratori | Lleida | Avinguda Alcalde Rovira Roure, 191 |
| Centre de Formació i Estudis Agrorurals - Mas Sedó | Escola | Reus | Carretera Riudoms, km 2,2 |
| Escola Agrària d'Alfarràs | Escola | Alfarràs | Partida del Sot, s/n |
| Escola Agrària d'Amposta | Escola | Amposta | Avinguda de Josep Tarradellas, 2-12 |
| Escola Agrària de les Borges Blanques | Escola | les Borges Blanques | Finca "La Pujada" (25400) les Borges Blanques |
| Escola Agrària de Manresa. Finca Can Poc Oli | Escola | Manresa | km 23,6 de la carretera vella Manresa-Barcelona |
| Escola Agrària de Mas Bové | Escola | Constantí | Finca Mas Bové, Ctra. TP-7225 De Reus a el Morell, km 4 (Partida Camarer) |
| Escola Agrària de Tàrrega | Escola | Tàrrega | Avda. de Tarragona, s/n (Partida Puigconill o Fonolla) |
| Escola Agrària de Vallfogona de Balaguer | Escola | Vallfogona de Balaguer | Ctra C-13 de Lleida a Tremp - Finca la Cruïlla |
| Escola Agrària de Viticultura i Enologia Mercè Rosell i Domènech | Escola | Sant Sadurní d'Anoia | Barri d'Espiells |
| Escola Agrària del Pallars | Escola | Talarn | Ctra. C-13 de Balaguer a Tremp, km 83 - Antiga Estació de Palau-Puigcercós |
| Escola Agrària del Pirineu | Escola | Montferrer i Castellbó | Finca les Colomines - Bellestar |
| Escola Agrària del Solsonès | Escola | Olius | Ctra. C-55 de Manresa a Solsona, km 77 - El Pi de Sant Just |
| Escola Agrària Forestal de Santa Coloma de Farners | Escola | Santa Coloma de Farners | Finca casa Xifra |
| Escola de Capacitació Nauticopesquera de Catalunya | Escola | l'Ametlla de Mar | Carrer Mediterrani, 2 |
| Escola Agraria de l'Empordà | Escola | Monells | Finca Camps i Armet - Afores, s/n |